KRSTARENJE, 9 DANA / 8 NOĆI

POLASCI IZ BEOGRADA



**\*GARANTOVAN POLAZAK IZ BEOGRADA\***

|  |  |  |  |
| --- | --- | --- | --- |
| **DATUM** | **DOLAZAK** | **ODLAZAK** | **LUKA** |
| **20.09.2017** | - | 17:00 | Genoa (Italy) |
| **21.09.2017** | - | - | Dan na moru |
| **22.09.2017** | 12:00 | 18:00 | Malaga (Spain) |
| **23.09.2017** | 09:00 | 23:00 | Casablanca (Marocco) |
| **24.09.2017** | - | - | Dan na moru |
| **25.09.2017** | 08:00 | 16:00 | Lisabon (Portugal) |
| **26.09.2017** | - | - | Dan na moru |
| **27.09.2017** | 12:00 | - | Barcelona (Spain) |

|  |  |
| --- | --- |
| **DATUM POLASKA**  **DATUM POVRATKA** | **POLAZAK 20.09.2017.**  **POVRATAK 27.09.2017.** |
| **Broj dana / Broj noćenja** | **9/8** |
| **Luka Ukrcaja/Vrsta kabine** | **Genoa / Italija** |
| **MSC Magnifica, ZAPADNI MEDITERAN, USLUGA FB (doručak+ručak+večera)** | |
| 1/2 unitrašnja kabina | 999 € |
| 1/2 spoljašnja sa prozorom | 1.099 € |
| 1/2 spoljašnja sa balkonom | 1. 149 € |

***9-dnevno putovanje i krstarenje ZAPADNIM MEDITERANOM 20.09 – 28.09.2017***

**20.09. Beograd/Đenova, Italija** Avio let Beograd – Milano u 07:10h. Transfer do luke Đenova. Po dolasku u luku nakon obavljenih ukrcajnih formalnosti možete ručati na najvišim brodskim palubama. Isplovljavanje broda je u 17.00h.

**21.09. Dan na moru** MSC Magnifica brod dugačak 293m sa kapacitetom od 2518 putnika i 1038 članova posade predstavlja luksuzni brod za krstarenje elegantno urađen u italijanskom stilu. U samom srcu broda MSC Magnifica nalazi se rajska oaza mira, luksuzni MSC AUREA Spa. Ovaj raskošni wellnes centar nudi mnoštvo mogućnosti za opuštanje: od sauna i turskih kupatila do fitnes centra, sale za talasoterapiju, prostora za opuštanje i sobe za masažu. Za vreme krstarenja brodom MSC Magnifica, na raspolaganju su vam i brojni gastronomski i zabavni sadržaji. Možete birati izmedju 2 restorana, brojnih barova, internet kafe-a i cigar room-a, teatar, bioskop, kazino, diskoteka i još mnogo drugih sadržaja. MSC Magnifica zaista živi u skladu sa svojim italijanskim stilom-veličanstveno.

**22.09. Malaga, Španija** Dolazak 12:00h – Polazak 18:00h Malaga je veliki grad na jugu Španije, i jedan je od najvažnijih turističkih destinacija u Španiji, Evropi i Mediteranu. Malaga je glavni grad i geografsko središte na Kosti del Sol, turističkoj zoni koja se proteže od Nerhe do Manilve sa ukupno 160km linije plaže. Malaga je rodni grad čuvenog slikara Pabla Pikasa. Grad prepun čarolija i kosmopolotizma, a prostire se od jednog lepog malog zaliva na jugu Andaluzije. Privilegovana suncem koje gotovo neprekidno greje i spektakularnom svetlošću, ona je grad velikih avenija, sa drvoredima palmi, intezivnim noćnim životom, važnim muzejima i izvrsnim restoranima ribljih specijaliteta svih vrsta.

**23.09. Kazablanka, Maroko** Dolazak 09:00h – Polazak 23:00h Kazablanka je najveći grad u Maroku, kao i glavna luka. Najveći grad Maroka, centar biznisa i trgovine. Nalazi se na Atlantskom okeanu. Najzanimljiviji deo, pored mora – Kornis, gde se nalaze plaže sa najboljim restoranima i kafićima. Nikako ne treba propustiti posetu dzamiji Hasan II. Razgledanje gradskih zidina Kazablanke poseban je događaj.

**24.09. Dan na moru**

**25.09. Lisabon, Portugalija** Dolazak 08:00h – Polazak 16:00h Uvek je teško odlučiti se koji grad posetiti za vreme odmora, naročito ako putujete sa voljenom osobom i volite različite stvari. Zato je tu Lisabon. U blizini Lisabona se nalaze mesta Estorila i Kaškaiša. Ova pozicija je odlična ako želite da iskombinujete sunčanje i kupanje sa kulturnim dešavanjima i razgledanjem znamenitosti. Međutim mnogo je razloga zašto je Lisabon uvek odlična destinacija. Atmosfera u celom gradu je pozitivna, ulice su široke, a tu su i stari kvartovi u kojima ćete svakako uživati. Lisabon se prostire preko sedam brda, ali se većina dešavanja događa u okrugu Baisha, u regiji Tejo – glavnoj oblasti za šoping.

**26.09. Dan na moru**

**27.09. Barselona, Španija** Dolazak 12:00h Nakon iskrcaja sledi odlazak i smeštaj u hotelu. Postoji mogućnost fakultativnog izleta i obilazak Monserata u popodnevnim časovima. Glavni grad pokrajine Katalonije koji je ujedno i glavno trgovačko i industrijsko središte Španije i jedna od najvećih sredozemnih luka. Svi ljubitelji Gaudijeve umetnosti uživaće u impresivnim arhitektonskim oblicima *Sagrada Familie*, Park Guell-a kao i kućama *Batló* i *Mila*. Fudbalski fanovi imaju mogućnost da posete impozantan stadion *Nou Camp,* dok će gurmani uživati u španskim tapasima. Noćenje u hotelu.

**28.09. Barselona, Španija/Beograd** Nakon doručka sledi odlazak na aerodrom. Predviđen let u 11:30h. Barselona-Bukurešt-Beograd. Dolazak u Beograd u popodnevnim časovima. Kraj putovanja.

CENA ARANŽMANA UKLJUČUJE:

* Povratni avio let Beograd-Đenova i Barselona-Beograd
* Svi transferi do aerodroma i luke ukrcaja/iskrcaja
* Turistički vodič na našem jeziku tokom čitavog putovanja i krstarenja
* Noćenje u Barseloni sa doručkom u hotelu sa 3\*
* 8-dnevno krstarenje na brodu MSC Magnifica (kabine na brodu sa tuš/WC, klimom, sefom, TV, fen); pun pansion sa raznovrsnim jelima, kafa i čaj, užina, kapetanova gala večera sa posebnim menijem, bazeni, đakuzi, fitness centar, noćni klub, pozorište, peškiri, biblioteka, raznovrsne dnevne aktivnosti, usluga ukrcaja i iskrcaja ličnog prtljaga
* Lučke takse u iznosu od 140€ i aerodromske takse

CENA ARANŽMANA NE UKLJUČUJE:

* Individualni troškovi
* Fakultativni izleti (Malaga, Kazablanka, Barselona/Monserat)
* Lučna potrošnja (alkoholnih i svih drugih pića koje naručujete u baru/restoranu, usluga perionice rublja, zdravstvene tretmane i tretmane lepote, frizerskog salona, telefonskih poziva i internet)
* Zdravstveno osiguranje
* Troškovi izdavanja vize za Maroko – cca 15€

NAPOMENE:

* Napojnice za brodsko osoblje su obavezne i plaćaju se na brodu **63 €** po osobi za čitavo krstarenje i **31,50€** za decu od

2-13 godina

* Deca do 18 godina u kabini sa dve odrasle osobe plaćaju **499€**
* Doplata za 1/1 kabinu – 100%

U slučaju nedovoljnog broja prijavljenih putnika, rok za otkaz aranžmana je 5 dana pre puta.

ORGANIZATOR zadržava pravo korekcije cena usled promena na monetarnom tržištu ili promena cena smeštaja ili prevoza. ORGANIZATOR zadržava pravo izmene u programu putovanja

(redosled pojedinih sadržaja u programu usled objektivnih okolnosti).

Aranžman je rađen na bazi minimum 2 putnika.

Uz ovaj aranžman važe Opšti uslovi putovanja organizatora, usaglašeni sa YUTA standardom.

Organizator putovanja Fantast tourist d.o.o.,Jevrejska 8, Novi Sad. Licenca broj: OTP 152/2010

Prema Zakonu o turizmu organizator ima propisanu polisu osiguranja br 300055318 „DDOR“ a.d.o. Novi Sad.

Cenovnik broj 1 od 25.11.2016.